     " Sushi Den....ซูชิที่ควรกระเดนเข้าปาก....." นานๆที...มดแดงจะเข้ามา กทม. พอรู้ว่า..จะต้องมาแถวสยาม...ก็เปิดหาข้อมูลต่างๆนาๆจากแอพวงใน...มีหลายร้านมากที่อยากไปชิม...รวมถึงร้านนี้ด้วย...มาถึงสยามปุ๊บ..เปิดเล่นซื้อของสักนิด..ใกล้ๆเวลาเที่ยง...ก็เลยมาร้านนี้
 
     @...สถานที่ตั้ง...@
             อยู่ในสยามพารากอน  ชั้น 4 ค่ะ  ตรง Food Passage  ร้านค่อนข้างหาง่ายอยู่ค่ะ

     ** เมนูที่เลือกไป **
     >>Umi Set << 250.-(7 Pcs.)
         ภายในเซ็ท ก็ประกอบไปด้วย
     - Maguro , Salmon , Hokkigai , Ikura , Ebi , Kanikama and Ika
        ทั้ง 7 คำนี้  รสชาติอร่อยดีได้มาตรฐานค่ะ  แต่ละชิ้นใหญ่ดี...ข้าวปั้นดูน้อยไปเลย  ส่วนวาซาบิ ของทางร้านนี้จี๊ดมากก  ทำเอาน้ำตาซึมตลอดเวลา จริงๆแค่เซ็ทนี้ทานคนเดียวก็อิ่มแล้วล่ะค่ะ  แต่มีอีก 2 เมนู ที่เห็นแล้วอยากลอง  แบบว่าที่ชลบุรีไม่ค่อยมีให้สั่งทานกัน นั่นคือ

     - Fresh Uni ไข่หอยเม่นสด  คำละ 290.-
              ครั้งแรกกับการทานไข่หอยเม่นสด  เมนูนี้รู้จักมานานล่ะค่ะ  เพิ่งจะได้ลองชิมก็วันนี้เอง  ถามถึงรสชาติ  จากที่ได้ชิมครั้งนี้  ส่วนตัวรู้สึกว่า  มันไม่มีรสชาติอะไรเท่าไหร่  ทานแล้วเฉยๆ...ดีที่ไม่คาวอย่างที่จินตนาการไว้...คงต้องหาโอกาสไปลองที่ร้านอื่นบ้าง  เผื่อจะค้นพบความแตกต่าง

     - Foagura  ฟัวกราส์  คำละ 160.-        เมนูนี้ก็ทานเป็นครั้งแรกเช่นกัน...บอกเลยว่าอร่อยมากกก....ยกให้เป็นดาวเด่นของวันนี้เลย
...แบบว่ามันละลายในปากเลยอ่ะ...โดยที่ยังไม่เคี้ยวเลยน่ะ....ฟินนสุดๆ^^ แนะนำเลยค่ะ

     - อโวคาโดปั่น  75.-
              ดื่มแล้วสดชื่นค่ะ  หอมหวานแบบธรรมชาติ...และได้วิตามินเต็มๆ

     เบ็ดเสร็จมื้อนี้ จ่ายไป 912.-  รวม service charge + Vat  เรียบร้อยแล้วค่ะ  
     เป็นอีกร้านนึงที่โอเคน่ะ  มีอีกหลายเมนูที่น่าสนใจ  ถ้าได้มาอีกเมื่อไหร่  จะมาลองชิมเมนูอื่นๆอย่างแน่นอน  ^_^